ai4bharat/Pralekha huggingface dataset:
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں201.33کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا5.71کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
2,01,33,52,325
|
|
بچی ہوئی خوراکیں
|
|
5,71,84,710
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 201.33کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں5.71کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
قبائیلی امور کی وزارت
وَن دَھن یوجنا کو نافذ کرنے والی ٹیموں کیلئے تربیتی ورکشاپ کا انعقاد
نئی دہلی،28؍جون،وَن دَھن اسکیم کو نافذ کرنے کے لئے 100 دن کے منصوبے کا آغاز کرنے کی خاطر کل نئی دلی میں قبائلی امور کی وزارت کے ٹرائیفیڈ نے ایک ورکشاپ کا انعقاد کیا۔ اس ورکشاپ کا افتتاح اور صدارت قبائلی امور کے وزیر جناب ارجن منڈا نے کی۔ قبائلی امور کی وزیر مملکت محترمہ رینوکا سنگھ بھی اس موقع پر موجود تھیں۔ وَن دھن پروگرام ورکشاپ کا انعقاد ون دھن یوجنا کو نافذ کرنے والی ٹیموں کی تربیت کے لئے کیا گیا ہے۔
جناب ارجن منڈا نے کامیاب لانچ کے لئے ٹرائفیڈ کی ٹیم کی کوششوں کی ستائش کی اور اس بات کو تسلیم کیا کہ ٹیم کی کوششیں دُرُست سمت میں جاری ہیں اور انہوں نے قبائلیوں کی روزی روٹی اور آمدنی میں اضافے کےلئے قابل قدر تعاون کیا ہے۔
وزیر موصوف نے اس بات پرزور دیا کہ قبائلی گروپ جنگلات کی چھوٹی موٹی پیداوار  کے حقیقی مالک ہیں اور ہم صرف جنگلاتی پیداوار کی درست قیمت کے حصول میں ان کی مدد کرتے ہیں۔ انہوں نے کہا کہ قبائلی گروپ انتہائی اہم قدرتی وسائل جیسے جنگلات، دریا، معدنیات وغیرہ کے محافظ ہیں۔ قبائلی برادریوں کے ذریعے ایسی اہم کوششوں کے با وجود وہ اب بھی انتہائی محروم بردریوں میں شامل ہیں اور یہ حکومت کی ذمہ داری ہے کہ وہ ان کی کوششوں میں انہیں تعاون دے۔ انہوں نے ٹیم کو ہدایت دی کہ وہ اسکیم کے کامیاب نفاذ کے ذریعے بنیادی سطح پر اثرانداز ہونے کی خاطر انتہائی جوش و جذبے سے کام کریں۔ جناب ارجن منڈا نے اسکیم کے زیادہ سے زیادہ پھیلاؤ کے لئے سرکاری اور پرائیویٹ سیکٹروں کے فریقوں کے ساتھ نیٹ ورکنگ اور اشتراک کی اہمیت پر زور دیا۔ انہوں نے ٹیم کو مشورہ د یا کہ وہ نفاذ کے نقشۂ راہ پر انتہائی ذمہ داری اور نظام الاوقات کے مطابق کام کریں۔
محترمہ رینوکا سنگھ نے قبائلی برادریوں کے لئے آمدنی میں اضافے اور روزگار پیدا کرنے کے لئے اسکیم کی اہمیت پر زور دیا۔انہوں نے وضاحت کی کہ یہ اسکیم قبائلی گروپوں کے لئے برادری کی سطح پر اثراندازہونے میں کافی کارکرگر ہوگی۔
ٹرائفیڈ کے ایم ڈی جناب پریوار کرشن نے ٹیم کی رہنمائی کے لئے اہم شخصیات کا شکریہ ادا کیا۔ انہوں نے زوردیا کہ ون دھن پروگرام ترجیحی پروگرام ہوگا اور اس اسکیم کو بنیادی سطح پر نافذ کرنے کے لئے ایل اے ایم پیز، آجیویکا مشن اور جے ایف ایم سی میں بہترین کارکردگی کرنے والے عملے کو منتخب کیا جائے گا۔ انہوں نے وَن دھن کو امدادی گروپوں کی کامیاب تجارتی کارروائیوں کے لئے پائیدار تجارتی منصوبوں اور مارکیٹنگ کی حکمت عملی کی اہمیت پر زور دیا۔
قبائلی امور کی وزارت کے 100 دن کے پروگراموں میں شامل کئے جانے کی وجہ سے ون دھن کاریہ کرم قبائلیوں کی آمدنی میں اضافہ کرنے، روزی پیدا کرنے اور انہیں با اختیار بنانے کو یقینی بنانے کی خاطر ملک کے قبائلی علاقوں میں 50000 ون دھن وکاس کیندر قائم کئے جائیں گے۔ اس اسکیم میں 27 ریاستوں کے قبائلیوں کی اکثریتی آبادی والے 307 اضلاع کا احاطہ کیا جائے گا۔ ون دھن کاریہ کرم میں ایم ایف پی کے 50 غیرقومیائی گئی اشیاء کا احاطہ کیا جائے گا اور قبائلیوں کو بہتر ریٹرن دلانے کے لئے کم از کم امدادی قیمت دی جائے گی۔ اس اسکیم کا مقصد مالی سال 20-2019 کے دوران 3000 ون دھن وکاس کیندر قائم کرنا ہے، جن میں سے 600 ون دھن وکاس کیندر 100 دن کے منصوبے کے دوران قائم کئے جائیں گے۔
۔۔۔۔۔۔۔۔۔۔۔
U- 2669
(Visitor Counter : 42
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 185.79 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 15.70 کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں پرعزم ہے ۔ کووڈ -19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,85,79,76,025
|
|
بچی ہوئی خوراکیں
|
|
15,70,90,071
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 185.79کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 15.70 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
مواصلات اور اطلاعاتی ٹیکنالوجی کی وزارت
یونیورسل پوسٹل یونین ، ڈاک سے متعلق عالمی نیٹ ورک کااستعمال کرتے ہوئے سرحد کے آرپارترسیل زرکے لئے یوپی آئی کو فروغ دے گی
یونیورسل پوسٹل یونین کے ڈائرکٹرجنرل جناب مساہیکومیٹوکی نے آج یہاں مواصلات ، الیکٹرونکس واطلاعاتی ٹیکنالوجی اور ریلوے کے وزیر جناب اشونی ویشنوسے ملاقات کی ۔ جناب میٹوکی یوپی یو کے علاقائی دفترکاافتتاح کرنے کے لئے بھارت کے تین روزہ دورے پرآئے ہوئے ہیں ۔
جناب اشونی ویشنونے ڈاکخانوں کی کایاپلٹ کرکے انھیں ڈجیٹل لحاظ سے کام کرنے والے نیٹ ورک میں تبدیل کرنے کے بارے میں مطلع کیا، جو دوردراز کے علاقوں میں سرکاری خدمات کو لوگوں کے گھروں پرہی دستیاب کرانے کے اہل ہیں ۔ بھارت میں ڈاکخانے ، یوپی آئی اور آئی پی پی بی کے توسط سے مالی شمولیت کے لئے ایک کامیاب ماڈل رہے ہیں ۔
تبادلہ ٔ خیال کے دوران ، ڈی جی -یوپی یو نے بھارت کے ذریعہ ڈجیٹل بنیادی ڈھانچے کو بروئے کارلاتے ہوئے فزیکل ڈاکخانوں کی توسیع کئے جانے کی ستائش کی اور دوسرے ملکوں میں بھی اسی طرح کے ماڈل قائم کئے جانے کی حمایت کی ۔انھوں نے یوپی آئی پلیٹ فارم کوڈاک سے متعلق وسیلوں کے ذریعہ سرحد کے آرپار ترسیل زر کے ساتھ ضم کرنے کی غرض سے ، اسے فروغ دینے پررضامندی کا بھی اظہارکیا۔
پیٹرولیم اور قدرتی گیس کی وزارت
آزادی کے امرت مہوتسو کے تحت او این جی سی کا چھٹا دستکاری پروجیکٹ معذور افراد میں آمدنی پیدا کرنے کے لیے شروع کیا جارہا ہے
نئی دہلی یکم دسمبر ،2021
پرائمری اور ثانوی تعلیم کے وزیر اور کرناٹک کے ساکالا بی سی ناگیش نے تیل اور قدرتی گیس کارپوریشن لمیٹڈ  کے چھٹے سی ایس آر پروجیکٹ کا آغاز کیا تاکہ ہندوستان میں آرٹس اور دستکاری کو فروغ دیا جاسکے۔ یہ پروجیکٹ 1 دسمبر 2021 کو بنگلور میں آزادی کا امرت مہوتسو کے ایک حصے کے طور پر شروع کیا گیا تھا - جو ہندوستان کی آزادی کے 75 سال کا جشن منا رہا ہے۔او این جی سی کے تعاون سے چلنے والے پروجیکٹ کا مقصد بلاک پرنٹنگ میں دستکاری کی تربیت اور خصوصی ضروریات اور معذوری والے لوگوں کے لیے روزگار فراہم کر کے جامع سیٹ اپ بنانا ہے۔ یہ پہل کرناٹک میں قائم این جی او چرنتھنا کے ساتھ مل کر کی جا رہی ہے۔
وزیر بی سی ناگیش نے کہا کہ روایتی فن اور دستکاری کو فروغ دینے کے لیے او این جی سی کے تعاون سے پروجیکٹ دراصل آزادی کی حقیقی روح کی نشاندہی کرتے ہیں۔ انہوں نے کہا کہ اس طرح سی ایس آراقدامات سے صاف ظاہر ہوتا ہے کہ فنڈ معاشرے کے آخری فرد تک بھی پہنچتا ہے۔ وزیر نے سی ایس آر اقدامات کے ذریعے ریاست کے تعلیمی نظام کو مضبوط بنانے کے لیے خاص طورپر دیہی علاقوں میں او این جی سی کی ایسوسی ایشن کی کوشش کی ستائش کی۔
او این جی سی کے سی ایم ڈی سبھاش کمار نے ذکر کیا کہ او این جی سی نے ہمیشہ روایتی ہندوستانی فن اور دستکاری کو فروغ دینے اور اس کے تحفظ کی اہمیت کو قدر کی نگاہ سے دیکھا ہے اور ان شعبوں میں سی ایس آر کے متعدد منصوبے شروع کیے ہیں۔ مسٹر کمار نے کہا کہ یہ چھٹا پروجیکٹ خاص طور پر اہم ہے کیونکہ اس سے نہ صرف دستکاری کو فروغ ملے گا بلکہ اس سے معذور افراد کے لیے روزگار بھی پیدا ہوگا۔
او این جی سی کی ڈائریکٹر  ڈاکٹر الکا متل نے کہا کہ او این جی سی ایک جامع تنظیم ہونے کے ناطے معاشرے میں ہر فرد کی صلاحیتوں کو پروان چڑھانے کی ہر ممکن کوشش کر رہی ہے۔ انہوں نےذکرکیاکہ آزادی کا امرت مہوتسو کے حصے کے طور پر کئے گئے پروجیکٹوں کے علاوہ، اواین جی سی نے اس سے قبل یادگاروں کے تحفظ سے لے کر موسیقی اور رقص تک فن کے تحفظ کے لیے کئی اقدامات کیے ہیں۔
آزادی کا امرت مہوتسو کے ایک حصے کے طور پر،اواین جی سی دیگر تیل پی ایس یو ز کے ساتھ مل کر ملک کے دیسی دستکاری کے شعبے کو فروغ دینے کے لیے مختلف پروجیکٹ شروع کر رہا ہے۔ پٹرولیم اور قدرتی گیس کی وزارت کے تحت مرکزی عوامی ادارے 15 اگست 2022 تک ملک بھر میں دستکاری کے 75 مختلف پراجیکٹس شروع کر رہے ہیں۔ان میں او این جی سی نے قیادت کی ہے اور 15 منصوبوں کی حمایت کر رہی ہے۔ اس سے پہلے، او این جی سی نے مدھیہ پردیش، آسام، اڈیشہ، جھارکھنڈ اور اتراکھنڈ میں دستکاری کے پانچ پروجیکٹ شروع کیے ہیں۔
<><><><><>
ش ح-ا م-ج
U.No. : 13575
(Visitor Counter : 82
وزارت دفاع
ٹینک شکن گائیڈیڈ میزائل کی دوہری کامیابی
نئی دہلی،14مارچ 2019/
فوج کو ایک بڑی تقویت دینے کی غرض سے دفاعی تحقیق اور ترقی کے ادارے ڈی آر ڈی او نے آج راجستھان کے صحرا کے علاقوں میں دوسری مرتبہ کامیابی کے ساتھ ہلکے وزن والے ٹینک شکن گائیڈیڈ میزائل  کا تجربہ کیا۔ یہ میزائل ملک میں ہی تیار کیاگیا ہے اور اس سے کہیں سے بھی وار کیا جاسکتا ہے۔ ایم پی اے ٹی جی ایم کو جدید امیجنگ انفرا ریڈ راڈار آئی آئی آر سیکر سمیت جدید خصوصیات کے ساتھ شامل کیا گیا ہے۔ پہلی مرتبہ اس میزائل کا 13 مارچ 2019 کو تجربہ کیاگیا تھا۔ دونوں مشنوں میں میزائلوں نے مختلف رینج پر بالکل صحیح نشانے پر وار کیا تھا۔ اس میزائل کے سبھی مقاصد حاصل کرلیے گئے ہیں۔
وزارت دفاع
بھارت اورچین کی فوجی سطح کی ملاقات 14 جولائی 2020 کو
نئیدہلی16 جولائی 2020۔بھارت اور چین ایل اے سی پر موجودہ صورتحال سے نمٹنے کے لئے قائم فوجی اورسفارتی ذرائع کے توسط سے بات چیت میں مصروف عمل ہیں ۔پی ایل اے اور بھارتی فوج کے کمانڈروں نے 14 جولائی 2020 کو چوتھے دور کے لئے ہندوستان کی طرف واقع چشول میں ملاقات کی ۔
اس سے پہلے بھارت او ر چین کے خصوصی نمائندوں نے 5 جولائی کو فوج کے مکمل طورپر ہٹنے پر بات چیت کی تھی اور جس پر رضا مندی ہوئی تھی ۔ اس بار کی ملاقات میں ایک بار پھر اس پر رضامندی ہوئی ہے ۔
سینئیر کمانڈرو ں نے فوج کے ہٹنے کے پہلے مرحلے کے نفاذ پرہوئی پیش رفت کا جائزہ لیا اور فوج کے مکمل طور پر ہٹنے کو یقینی بنانے کے لئے مزید اقدامات پر بات چیت کی ۔
دو نوں فریق فوج کے مکمل طورپر ہٹنے کے ہدف کے تئیں عہد بستہ ہیں۔یہ عمل پیچیدہ ہے اور مستقل ویری فکیشن کا متقاضی ہے ۔ وہ سفارتی اور فوجی سطح پر مستقل ملاقاتوں کے ذریعہ اسے آگے لے جارہے ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ن ا۔رم
U-3947
(
ریلوے کی وزارت
ریلوے پروٹیکشن فورس  کی طرف سے بڑے پیمانے پر خون کے عطیہ کی مہم
آر پی ایف کے یوم تاسیس پر تقریباً چار ہزار آر پی ایف اہلکاروں نے خون کا عطیہ دیا
ریلوے پروٹیکشن فورس  کی طرف سے پہلی بار بڑے پیمانے پر خون کے عطیہ کی مہم چلائی گئی۔ اس میگا بلڈ ڈونیشن مہم کے دوران، آر پی ایف کے 3946 اہلکاروں نے 17 اور 20 ستمبر، 2022 کو آر پی ایف کے یوم تاسیس پر خون کا عطیہ دیا۔
20 ستمبر، 2022 کو ریلوے پروٹیکشن فورس کے یوم تاسیس اور نیشنل سلک ڈے کے موقع پر، ریلوے اور ٹیکسٹائل کی وزیر مملکت محترمہ درشنا وکرم جردوش نے لکھنؤ میں جگ جیون رام ریلوے پروٹیکشن فورس اکیڈمی کی پریڈ میں سلامی لی۔ اس کے بعد، وزیر مملکت نے ریلوے پروٹیکشن اسپیشل فورس، لکھنؤ کی تیسری بٹالین کے کیمپس میں 3.00 کروڑ روپے کی مالی امداد سے ٹریننگ سنٹر/ مشترکہ سہولت سنٹر بنانے کا اعلان کیا۔ انہوں نے ڈیزائن اور ٹیکنالوجی ڈیولپمنٹ ورکشاپ کا بھی افتتاح کیا، ٹرینی دستکاروں سے بات چیت کی اور انہیں پچان شناختی کارڈ تقسیم کیا۔ اس موقع پر آر پی ایف کے ڈائرکٹر جنرل جناب سنجے چندر اور سینئر افسران بھی موجود تھے۔
کیمیکلز اور فرٹیلائزر کی وزارت
کیمیاوی مادوں اور کیمیاوی کھادوں کے مرکزی وزیر جناب سدانند گوڑا نے اپنی وزارت کے تحت سرکاری شعبے کے کارخانوں سے زور دے کر کہا ہے کہ وہ اپنی سی ایس آر رقوم کووڈ – 19 وبا سے نمٹنے کے لیے جاری کرے
وزیر موصوف نے ملازمین پر زور دیا ہےکہ وہ اپنی کم سے کم ایک دن کی اجرت کا تعاون دیں
31 مارچ، 2020 / کووڈ – 19 وبا سے نمٹنے کی فوری ضرورت کے پیش نظر کیمیاوی مادوں اور کیمیاوی کھادوں کے مرکزی وزیر جناب ڈی وی سدانند گوڑا نے اپنی وزارت کے ماتحت سبھی منافع بخش ، سرکاری شعبے کے کارخانوں سے زور دے کر کہا ہےکہ وہ اپنی سی ایس آر رقوم کا حصہ وزیراعظم کے ، ایمرجنسی حالات کے فنڈ میں امداد اور ریلیف  سے متعلق فنڈ میں عطیہ کریں۔
سرکاری شعبے کے سبھی یونٹوں کے سی ایم ڈی کو بھیجے گئے ایک خط میں جناب گوڑا نے کہا ہے کہ حکومت ہند وبا کو پھیلنے سے روکنے کے سبھی ممکنہ اقدامات کر رہی ہے۔ البتہ اس پیمانے کی صحت عامہ سے متعلق اس صورتحال کا تقاضہ ہے کے سماج کے سبھی طبقے مل کر کوششیں کریں۔ لہذا میں آپ سبھی سے درخواست کرتا ہوں کہ اپنے سی ایس آر بجٹ کی زیادہ سے زیادہ ممکنہ رقم پی ایم سی اے آر ای ایس میں عطیہ کریں۔
انہوں نے کہا کہ حکومت ہند نے پی ایم سی اے آر ای ایس فنڈ کووڈ -19 وبا جیسی ہنگامی یا غیرمعمولی صورتحال سے نمٹنے کے بنیادی مقصد سے قائم کیا ہے اور کارپوریٹ امور کی وزارت پہلے ہی واضح کر چکی ہے کہ مذکورہ فنڈ میں اگر کوئی عطیہ دیا جاتا ہے تو اُسے کمپنیوں سے متعلق قانون 2013 کے تحت سی ایس آر اخراجات میں شمار کیا جائے گا۔
جناب گوڑا نے کہا کہ یہ سرکاری شعبے کے یونٹوں کے لیے ایک چھا موقعہ ہے کہ وہ مذکورہ رقوم کو فوری طور پر عطیے کے طور پر دے کر مالی سال 20-2019 کے لیے اُن سی ایس آر فنڈز کے طور پر استعمال کریں جو انھوں نے ابھی تک خرچ نہیں کیے ہیں۔ اِسی طرح کمپنیاں مالی سال 21-2020 کے لیے اپریل 2020 سے اِس فنڈ کو عطیے کے طور پر استعمال کر سکتی ہیں۔ مرکزی وزارت نے کہا ہے کہ اُس نے سرکاری شعبے کے سبھی یونٹوں کے سی ایم ڈی سے بھی درخواست کی ہے کہ وہ اپنی کمپنی کے ملازمین کو تحریک دیں کہ وہ اپنی سالانہ تنخواہ میں سے کم سے کم ایک دن کی تنخواہ پی ایم سی اے آر ای ایس فنڈز میں دیں۔
جناب گوڑا نے اپنی ایک دن تنخواہ اور اپنے ایم پی ایل اے ڈی فنڈ سے ایک کروڑ روپے کی رقم وزیراعظم کے قومی راحت فنڈ میں دی ہے۔
۔۔۔۔
م ن۔ ا س۔م ت ح
31.3.2020
(Visitor Counter : 118
ایٹمی توانائی کا محکمہ
مرکزی وزیر ڈاکٹر جتیندر سنگھ نے کہا کہ حکومت نے مہاراشٹر کے جیتا پور میں 9900 میگاواٹ کی کل صلاحیت والی ایٹمی بجلی پیدا کرنے والی سب سے بڑی سائٹ قائم کرنے کی منظوری دے دی ہے
وزیر موصوف نے کہا کہ فی الحال میسرز ای ڈی ایف، فرانس کے ساتھ پروجیکٹ کی تجویز پر حتمی طور پر پہنچنے کے لیے تکنیکی-تجارتی بات چیت جاری ہے
نئی دہلی:16 دسمبر،2021۔سائنس اور ٹیکنالوجی کے مرکزی وزیر مملکت ؛ ارضیاتی سائنسز کے وزیر مملکت ؛ نیز وزیر اعظم کے دفتر، عملہ، عوامی شکایات، پنشن، جوہری توانائی اور خلا کے وزیر مملکت ڈاکٹر جتیندر سنگھ نے کہا کہ حکومت نے فرانس کے اشتراک سے مہاراشٹر کے جیتا پور میں تکنیکی طور پر 1650 میگاواٹ کے چھ نیوکلیئر پاور ری ایکٹر قائم کرنے کے لیے 'اصولی طور پر' منظوری دی ہے، جو اسے 9900 میگاواٹ کی کل صلاحیت کے ساتھ جوہری توانائی پیدا کرنے والی سب سے بڑی جگہ بنائے گا۔
آج راجیہ سبھا میں ایک سوال کے تحریری جواب میں ڈاکٹر جتیندر سنگھ نے بتایا کہ یہ پروجیکٹ مہاراشٹر کے رتناگیری ضلع میں جیتا پور سائٹ پر قائم کرنے کی تجویز ہے۔ انہوں نے کہا، فی الحال میسرز ای ڈی ایف، فرانس کے ساتھ پروجیکٹ کی تجویز پر حتمی طور پر پہنچنے کے لیے تکنیکی-تجارتی بات چیت جاری ہے۔
راجیہ سبھا میں جوہری توانائی کی صلاحیت سے متعلق ایک سوال کے علیحدہ تحریری جواب میں ڈاکٹر جتیندر سنگھ نے بتایا کہ ملک میں موجودہ تنصیب شدہ جوہری توانائی کی صلاحیت 6780 میگاواٹ ہے اور ملک میں سال 21-2020 میں بجلی کی کل پیداوار میں جوہری توانائی کا حصہ تقریباً 3.1 فیصد ہے۔
وزیر موصوف نے کہا کہ جوہری توانائی صاف اور ماحول دوست ہے۔ اس کے علاوہ اس میں پائیدار بنیادوں پر ملک کی طویل مدتی توانائی کی حفاظت کو یقینی بنانے کی بڑی صلاحیت ہے۔ جوہری بجلی پلانٹس نے اب تک تقریباً 755 بلین یونٹ بجلی پیدا کی ہے جس سے تقریباً 650 ملین ٹن CO2 کے اخراج کی بچت ہوئی ہے۔
ڈاکٹر جتیندر سنگھ نے کہا کہ نیوکلیئر پاور سمیت صاف توانائی کے مختلف ذرائع کے امتزاج سے خالص صفر کے اہداف کو پورا کرنے کی امید ہے۔ اس تناظر میں 6780 میگاواٹ کی موجودہ جوہری توانائی کی صلاحیت کو 2031 تک بڑھا کر 22480 میگاواٹ کرنے کا منصوبہ ہے جب کہ زیر تعمیر منصوبوں کی بتدریج تکمیل اور منظوری دی جائے گی۔ مستقبل میں مزید نیوکلیئر پاور ری ایکٹر بنانے کا منصوبہ ہے۔
- حکومت نے ملک میں جوہری پاور پلانٹس سے پیداوار بڑھانے کے لیے کئی اقدامات کیے ہیں۔ اس میں شامل ہیں:
- ایکویٹی سپورٹ کی فراہمی کے ساتھ فلیٹ موڈ میں قائم کیے جانے والے - دس  دیسی 700 میگاواٹ پریشرائزڈ ہیوی واٹر ری ایکٹرز  کی انتظامی منظوری اور مالیاتی منظوری کا معاہدہ۔
- سول لائبلٹی فار نیوکلیئر ڈیمیج  ایکٹ اور انڈین نیوکلیئر انشورنس پول  کی تشکیل سے متعلق مسائل کا حل۔
- سرکاری سیکٹر کی کمپنیوں کے جوائنٹ وینچرز کو نیوکلیئر پاور پروجیکٹس لگانے کے قابل بنانے کے لیےایٹمی توانائی کے ایکٹ میں ترمیم۔
ش ح۔م ع۔ ع ن
U NO: 14382
(Visitor Counter : 121
وزیراعظم کا دفتر
وزیراعظم 2 سے 4 نومبر تک تھائی لینڈ کا دورہ کریں گے
وزیراعظم آسیان سے متعلق مختلف سربراہ کانفرنسوں میں شرکت کریں گے
وزیراعظم آج بینکاک میں ہندوستانی برادری سے خطاب کریں گے
نئی دہلی،02 نومبر / وزیراعظم جناب نریندر مودی آج بینکاک تھائی لینڈ کا دورہ کر رہے ہیں۔ وہ آسیان سے متعلق مختلف سربراہ کانفرنسوں میں شرکت کریں گے جن میں آسیان – ہند سربراہ کانفرنس ، مشرقی ایشیائی سربراہ کانفرنس اور آر سی ای پی مذاکرات سے متعلق ایک میٹنگ شامل ہے۔ وہ اہم دو طرفہ اور عالمی معاملات پر بات چیت کے لیے عالمی لیڈروں کے ساتھ میٹنگ بھی کریں گے۔
اپنے روانگی کے بیان میں وزیراعظم نے کہا کہ آسیان سے متعلق سربراہ کانفرنس ہندوستان کی خارجہ پالیسی ، خصوصی طور پر ہماری ایکٹ ایسٹ پالیسی کے کلیدی عناصر ہیں۔ مشرقی ایشیائی سربراہ کانفرنس پر روشنی ڈالتے ہوئے وزیراعظم نے کہا کہ یہ سربراہ کانفرنس ہند-بحرالکاہل خطے سے متعلق ہماے ویژن کو پیش کرنے کا موقع فراہم کراتی ہے۔
آج شام چھ بجے وزیراعظم بینکا ک میں ‘سواسدی پی ایم مودی’ کمیونٹی پروگرام سے خطاب کریں گے۔ تھائی لینڈ کے لیے ہندوستانی برادری کی خدمات کی تعریف کرتے ہوئے وزیراعظم نے کہا کہ میں اُن سے بات چیت کرنے کا منتظر ہوں۔
۔۔۔۔۔۔۔۔۔۔۔۔۔۔۔۔
(م ن ۔ ا گ ۔ م ت ح(
U-4895
(Visitor Counter : 47
زراعت اور کاشتکاروں کی فلاح و بہبود کی وزارت
تغذیہ بخش 75 اسمارٹ ولیجز، نقص تغذیہ کے خلاف بھارت کی مہم کو مستحکم کریں گے
تغذیہ میں باجرے کے بارے میں بیداری بڑھانے کی ضرورت ہے،وزیرزراعت کا بیان
قدرتی بیج گاؤں کے لئے دستیاب کرائے جائیں گے:نریندرسنگھ تومر
بھارت کی آزادی کے 75 سال منانے کی خاطر آزادی کاامرت مہوتسو کے حصہ کے طور پر نٹریشن اسمارٹ ولیج سے متعلق ایک پروگرام شروع کیا جائے گا تاکہ پوشن ابھیان کو مضبوط کیا جاسکے۔ اس نئی پہل کا مقصد زراعت میں خواتین کے بارے میں کل ہند مربوط تحقیقی پروجیکٹ کے نٹ ورک کے ذریعہ بھارت کے 75 گاؤوں تک پہنچنا ہے، جو بھونیشور میں واقع کوارڈینیٹنگ انسٹی ٹیوٹ کے علاوہ بھارت کی 12 ریاستوں میں 13 سینٹروں میں چالو ہے۔ یہ بات مرکزی وزیرزراعت جناب نریندرسنگھ تومر نے آج نئی دہلی میں زرعی تحقیق کی بھارتی کونسل کی جانب سے منعقد ایک پروگرام سے خطاب کرتے ہوئے کہی۔
یہ پہل تمام ماہرین تعلیم، زرعی سائنسدانوں اور تمام اداروں کے لئے وزیراعظم کی اپیل کے مطابق شروع کی گئی ہے تاکہ 75 گاؤوں میں تبدیلی لائی جاسکے اورانہیں اپنایا جاسکے۔ اس پہل کے تحت اے آئی سی آر پی سینٹروں اور اے سی اے آر- سی آئی ڈبلیو اے کی جانب سے 75 گاؤوں کو اپنا یا جائے گا جس کے لئے اے آئی سی آر پی سینٹرس ہر پانچ گاؤ ں کو اپنائیں گے جبکہ باقی گاؤں کو آئی سی اے آر – سی آئی ڈبلیو اے کی جانب سے اپنایا جائے گااس کا مقصد 75 نٹریشن اسمارٹ ولیجز کو فروغ دینا ہے۔
اس پہل کا مقصد کھیتوں میں کام کرنے وا لی خواتین اوراسکولی بچوں کوشامل کرکے دیہی علاقوں میں تغذیہ سے متعلق بیداری، تعلیم اور برتاؤ میں تبدیلی کو فروغ دینا ہے اور مقامی کھان پان کے ذریعہ روایتی معلومات سے استفادہ کیا جاسکے، جس سے کہ نقص تغذیہ پر قابو پایا جاسکے اور گھریلو زراعت اورنٹری گارڈن کے ذریعہ تغذیہ بخش حساس زراعت کونافذ کیا جاسکے ۔
نقص تغذیہ سے پاک گاؤوں کے مقصد کو حاصل کرنے کے لئے زبردست بیداری مہم اور فیلڈ سرگرمیاں شروع کی جائیں گے جس سے کہ پوشن ابھیان کو مضبوط کرنے کے لئےنٹری-گاؤں / نٹری فوڈ / نٹری ڈائٹ / نٹری تھالی وغیرہ کے تصور پر توجہ دی جاسکے ۔ زندگی کے تمام شعبوں میں خواتین کے قانونی حقوق کے بارے میں خواتین کسانوں میں بیداری پیدا کی جائے گی۔ اے آئی سی آرپی سنٹروں کے ذریعہ مصنوعات، آلات اور ٹکنالوجیوں کو فروغ دیا جائے گا جس کی کثیر لوکیشن ٹرائلس کے ذریعہ تخمینہ کاری کی جائے گی۔
اس موقع پر منعقد ایک تقریب کے دوران جناب نریندرسنگھ تومر نے 3 پبلی کیشنز کااجرا کیا، یہ پبلی کیشنز ہیں، ٹکنالوجی پروفائل اآف فوڈ پروڈکٹس، ورک پارٹیسیپیشن اینڈ وومن ان ایگریکلچر ان انڈیا اور جینڈر سینسٹو ایگری- ہورٹی کراپنگ سسٹم ماڈل فار ایڈریسنگ لایولی ہوڈ نیٹریشن اینڈ انٹرپرینیورشپ۔
زراعت اورکسانوں کی بھلائی کے مرکزی وزیرمملکت جناب کیلاش چودھری اور زراعت میں سکریٹری محترمہ شوبھا کرانڈلاجے، ڈی اے آر ای کے سکریٹری جناب سنجے اگروال اورڈاکٹرترلوچن مہاپاترا نے بھی تقریب سے خطاب کیا۔
وزیراعظم کا دفتر
وزیراعظم نریندر مودی نے ہندی دِوس کے موقع پر نیک خواہشات کا اظہار کیا
وزیراعظم جناب نریندر مودی نے ہند ی دوس کے موقع پر اپنی نیک خواہشات کا اظہار کیا ہے۔
‘‘میرے سبھی کنبوں کو ہندی دوس کی دلی تمنائیں اور نیک خواہشات ۔ میری تمنا ہے کہ ہندی زبان قومی اتحاد ، خیر سگالی اور ہم آہنگی کی ڈور کو لگاتار مضبوط کرتی رہے گی۔’’
کامرس اور صنعت کی وزارتہ
پیوش گوئل کا اے سی ایم اے کے سالانہ اجلاس سے خطاب
امداد باہمی، اشتراک اور وابستگی۔ وزیر موصوف نے ترقی کرنے اور مسابقتی بننے کے لئے اے سی ایم اے کو ان پر عمل کرنے کو کہا
کہا، فاضل پرزوں کا کاروبار آٹوموبائل صنعت کے لئے بہت زیادہ مواقع کھول سکتا ہے
نئی دہلی 05ستمبر :
تجارت و صنعت اور ریلوے کے مرکزی وزیر جناب پیوش گوئل نے انڈین آٹوموٹیو کمپوننٹ مینوفیکچررز سے امداد باہمی ، اشتراک اور وابستگی کے جذبے کے ساتھ کام کرنے اور باقی دنیا کے ساتھ مقابلہ کرنے اور اعتماد کے ساتھ ترقی کرنے کی اپیل کی۔ آج آٹوموٹیو کمپونینٹ مینوفیکچررز ایسوسی ایشن  کے 60 ویں سالانہ اجلاس سے خطاب کرتے ہوئے انہوں نے کہا کہ مینوفیکچررز نے پچھلے کچھ سالوں میں ترقی کی ہے اور خود کو عالمی سطح پر مسابقتی ہونے پر آگے بڑھایا ہے۔
وزیر موصوف نے کہا کہ صنعت مستقبل کے لئے تیار ہے اور کووڈ کے بعد کی دنیا میں فاتح بن کر ابھرنے والی ہے۔ انہوں نے کہا کہ یہ بحران کے وقت ہی میں ہماری تنظیم سے سب سے اچھا باہر آتا ہے۔ تجارت کو فروغ دینے ، ٹکنالوجی کی اپ گریڈیشن، معیار بڑھانے، معلومات کو جمع کرنے اور پھیلانے کے اقدامات کے ذریعہ اے سی ایم اے اس نئے معمول میں پیش پیش رہ سکتا ہے۔
جناب گوئل نے کہا کہ پورے ملک نے وزیر اعظم شری نریندر مودی کے آتم نربھر بھارت کی واضح اپیل کو اپنا لیا ہے تاکہ آگے کی راہ کے لئے باقی دنیا کے ساتھ طاقت اور اعتماد کی پوزیشن سے مصروف ہو سکیں۔ انہوں نے کہا کہ لچکدار عالمی سپلائی چین میں قابل بھروسہ شراکت داروں کی بہت زیادہ مانگ ہے۔ ہم اپنی عالمی مصروفیت کو بڑھائیں گے۔ وزیر موصوف نے مزید کہا کہ ہم کاروبار کو بڑھانے اور مسابقتی قیمتوں پر اعلی معیار کی مصنوعات فراہم کرنے میں زبردست مواقع دیکھ رہے ہیں۔
ہندوستانی معیشت میں مثبت رجحانات کے بارے میں بات کرتے ہوئے مرکزی وزیر نے کہا کہ " پچھلے مہینے میں ریلوے میں ہم پچھلے سال کی اسی مدت کے مقابلے میں اپنی مال ڈھلائی کو چار فیصد بڑھا چکے ہیں۔ موجودہ مہینے میں یہ رجحان اس سے بھی بہتر ہے۔ ٹریکٹر کی فروخت پہلے سے ہی بحال کر دی گئی ہے۔ دو پہیہ اور تین پہیوں میں بھی بہت اچھی رغبت دیکھنے کو مل رہی ہے''۔
وزیر موصوف نے کہا کہ ہمیں بیلٹ کو مضبوط کرنے ، پیداواریت کو بہتر بنانے ، لاگت کے ہر عنصر کو دیکھنا اور بہتر حل تلاش کرنا شروع کرنا چاہئے تاکہ صارفین کے لئے ترجیحی سپلائر بن سکیں۔ انہوں نے کہا کہ فاضل پرزوں کا کاروبار اے سی ایم اے کے لئے بہت زیادہ مواقع کھول سکتا ہے اگر صنعت زیادہ قابل استطاعت اور پرکشش طریقوں کی طرف دیکھنا شروع کر دے۔ انہوں نے آٹو صنعت کے لئے اختراعی مالی اعانت فراہم کرنے کی اپیل کی۔